Sovesh/autoresearch-or huggingface dataset:
ବୁପ୍ରେନର୍ଫିନ (ଇଂରାଜୀ ଭାଷାରେ Buprenorphine) ଔଷଧ ଅନେକ ରକମର ବ୍ରାଣ୍ଡ ନାମରେ ବିକ୍ରି ହୁଏ ଯେପରିକି ସୁବୁଟେକ୍ସ; ଏହା ଏକ ଓପିଅଏଡ ଔଷଧ ଯାହା ଓପିଅଏଡ ନିଶାଗ୍ରସ୍ତ (opioid addiction), ଅକ୍ୟୁଟ ଯନ୍ତ୍ରଣା ଓ କ୍ରନିକ ଯନ୍ତ୍ରଣା (chronic pain) ଉପଶମ ନିମନ୍ତେ ବ୍ୟବ‌ହାର ହୁଏ ।  ଏହାକୁ ଜିଭ ତଳେ (under the tongue), ଇଞ୍ଜେକସନ (injection), ଚର୍ମ ପ୍ୟାଚ (skin patch) ବା ମେଡିକାଲ ଇମ୍ପ୍ଲାଣ୍ଟ (implant) ଆକାରରେ ରୋଗୀକୁ ଦିଆଯାଏ । ନିଶାଗ୍ରସ୍ତ ଲୋକଙ୍କର ଉଇଥଡ୍ରଆଲ ଲକ୍ଷଣ ଆରମ୍ଭ ହେବାର ୨ ଦିନ ନିମନ୍ତେ ଏହା ଡାକ୍ତରୀ ପର୍ଯ୍ୟବେକ୍ଷଣ ସାହାଯ୍ୟରେ ଦିଆଯାଏ ।  ଦୀର୍ଘସ୍ଥାୟୀ ନିଶାଗ୍ରସ୍ତ ଲୋକ ନିମନ୍ତେ ବୁପ୍ରେନର୍ଫିନ/ନାଲୋକ୍ସୋନ (buprenorphine/naloxone) ନିଶ୍ରଣ ଦିଆଯାଏ । ଏକ ଘଣ୍ଟା ମଧ୍ୟରେ ଯନ୍ତ୍ରଣା ଉପଶମ ହୋଇଯାଏ ଓ ପ୍ରଭାବ ୨୪ଘଣ୍ଟା ପର୍ଯ୍ୟନ୍ତ ରହେ ।

ଏହାର ପାର୍ଶ୍ୱ ପ୍ରତିକ୍ରିୟାରେ କମ୍ ଶ୍ୱାସକ୍ରିୟା (respiratory depression/ decreased breathing), ନିଦ୍ରାଳୁ, ଆଡ୍ରେନାଲ ଇନସଫିସିଏନ୍ସି (adrenal insufficiency), କ୍ୟୁଟି ପ୍ରୋଲୋଙ୍ଗେସନ (QT prolongation), ନିମ୍ନ ରକ୍ତଚାପ (low blood pressure), ଆଲର୍ଜି ପ୍ରତିକ୍ରିୟା (allergic reaction), ଓ ଓପିଅଏଡ ନିଶାସକ୍ତ ଆଦି ସମ୍ଭାବନା ଥାଏ ।  ସିଜର ବା ବାତ (seizures) ମାରିବା ଇତିହାସ ଥିଲେ ଅଧିକ ବାତ ସଙ୍କଟ ରହେ । ଅନ୍ୟାନ୍ୟ ଓପାଏଡ ଅପେକ୍ଷା ବୁପ୍ରେନର୍ଫିନରେ କମ୍ ସାଂଘାତିକ ଓପିଅଏଡ ଉଇଥଡ୍ରଆଲ (Opioid withdrawal) ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ପ୍ରସଙ୍ଗ ସ୍ପଷ୍ଟ ନୁହେଁ ଓ ସ୍ତନ୍ୟପାନ (breastfeeding) ସମୟରେ ଏହା ଦେବାକୁ ବାରଣ କରାଯାଏ । ବିଭିନ୍ନ ଓପିଅଏଡ ରିସେପ୍ଟରମାନଙ୍କୁ ବିଭିନ୍ନ ଭାବରେ ଏହା ପ୍ରଭାବିତ କରେ ।    ରିସେପ୍ଟର ଅନୁସାରେ ଏହା ଆଗୋନିସ୍ଟ (:en:agonist) ବା ପାର୍ସିଆଲ ଅଗୋନିସ୍ଟ (partial agonist) ବା ଆଣ୍ଟାଗୋନିସ୍ଟ (antagonist) ଭାବରେ କାମ କରେ । 
 

ସନ ୧୯୮୧ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ବୁପ୍ରେନର୍ଫିନ ବ୍ୟବ‌ହାରକୁ ସ୍ୱୀକୃତି ଦିଆଗଲା । ସେଠାରେ ସନ ୨୦୧୨ରେ ପ୍ରାୟ ୯.୩ ନିୟୁତ ବୁପ୍ରେନର୍ଫିନ ପ୍ରେସକ୍ରିପସନ ଲେଖାଯାଇଥିଲା । ଫୁର୍ତ୍ତି (high) ନିମନ୍ତେ ମଧ୍ୟ ଏହା ଇଞ୍ଜେକସନ ବା ନାସା ପଥରେ ଦିଆଯାଏ । ହିରୋଇନ (heroin) ବଦଳରେ ମଧ୍ୟ ଏହା ବେଳେ ବେଳେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହା ନିୟନ୍ତ୍ରଣ ଆକ୍ଟ Schedule III ଅନୁଯାୟୀ ଏକ ନିୟନ୍ତ୍ରିତ ଦ୍ରବ୍ୟ controlled substance. ଯୁକ୍ତରାଷ୍ଟ୍ର ଆମେରିକାରେ ଦୈନିକ ଡୋଜର ହୋଲସେଲ ମୂଲ୍ୟ ପ୍ରାୟ ୦.୮୬ରୁ ୧.୩୨ ଆମେରିକୀୟ ଡଲାର ।

ଆଧାର

ବାହ୍ୟ ଲିଙ୍କ 
 U.S. Federal government buprenorphine program for opioid addiction
 Australian national buprenorphine policy
 "The bitter pill": A Wired magazine article on Suboxone
 "Subu Must Die – How a nation of junkies went cold turkey": A New Republic article on Subutex abuse in the nation of Georgia]

ଚିକିତ୍ସା ବିଜ୍ଞାନ
ଔଷଧ
ଶାନ୍ତନୁ ଆଚାର୍ଯ୍ୟ (ଜନ୍ମ: ୧୫ ମଇ ୧୯୩୩) ଜଣେ ଓଡ଼ିଆ ଗାଳ୍ପିକ, ଔପନ୍ୟାସିକ ଓ ଶିଶୁ ସାହିତ୍ୟିକ । ସେ ପଶ୍ଚିମବଙ୍ଗର କଲିକତାଠାରେ ୧୫ ମଇ ୧୯୩୩ ମସିହାରେ ଜନ୍ମ ଲାଭ କରିଥିଲେ । 

ଶାନ୍ତନୁ ପ୍ରଥମେ ସମ୍ବଲପୁରର ଓରିଏଣ୍ଟ କାଗଜ କଳରେ କେମିଷ୍ଟ ଭାବେ ବୃତ୍ତିଗତ ଜୀବନ ଆରମ୍ଭ କରିଥିଲେ । କମ୍ପାନୀ କର୍ତ୍ତୃପକ୍ଷଙ୍କ ସହ ମନାନ୍ତର ହେବା ପରେ ୧୯୫୮ ମସିହା ଜାନୁଆରୀ ୩ତାରିଖରେ ସେ ମହାରାଜା କୃଷ୍ଣଚନ୍ଦ୍ର ଗଜପତି ମହାବିଦ୍ୟାଳୟ, ପାରଳାଖେମୁଣ୍ଡିର ରସାୟନ ବିଭାଗରେ ଅଧ୍ୟାପକ ଭାବେ ଯୋଗ ଦେଇଥିଲେ ‌। ତା'ଙ୍କ ସହ ସେହି ଦିନ ମହାପାତ୍ର ନୀଳମଣି ସାହୁ ମଧ୍ୟ ଓଡ଼ିଆ ବିଭାଗର ଅଧ୍ୟାପକ ଭାବେ ସେହି ମହାବିଦ୍ୟାଳୟରେ କାର୍ଯ୍ୟାରମ୍ଭ କରିଥିଲେ ।
୧୯୯୨ ମସିହା ଜୁନ ୩୦ ତାରିଖ ଦିନ ସେ ଉତ୍କଳ ବିଶ୍ୱବିଦ୍ୟାଳୟର ରେଜିଷ୍ଟ୍ରାର ପଦବୀରୁ ଅବସର ଗ୍ରହଣ କରିଥିଲେ ।

ସାହିତ୍ୟ ସର୍ଜନା 
ଶାନ୍ତନୁ ଆଚାର୍ଯ୍ୟ ୧୫ଟି ଉପନ୍ୟାସ, ୨୦ଟି କ୍ଷୁଦ୍ରଗଳ୍ପ ସଂକଳନ ୧୦ ଶିଶୁସାହିତ୍ୟ ପୁସ୍ତକ ସହ ଏକାଧିକ ବହିର ରଚୟିତା ।

ଉପନ୍ୟାସ 

 ଜେଜେ ମଲାପରେ (୨୦୨୦)
 ଅନୋମାର କନ୍ୟା (୨୦୦୩)
 ତୃଷ୍ଣା: ଏକ ଅନାବିଷ୍କୃତ ଆମେରିକା (୧୯୯୯)
 ସ୍ୱର୍ଣ୍ଣ ତ୍ରିଭୁଜ (୧୯୯୮)
 ବିଲି ଗୋଟ ବନାମ ଉରୁବେଳ ଘୋଟକ (୧୯୯୭)
 ଅନୁ ହଜିଯିବାପରେ (୧୯୯୬)
 ଅଦୃଶ୍ୟ ଜଗତର ବାର୍ତ୍ତା (୧୯୯୬)
 ଧରିତ୍ରୀର କାନ୍ଦ (୧୯୯୪)
 ମନ୍ତ୍ରୀଙ୍କ ସେୟାର (୧୯୮୮)
 ଶକୁନ୍ତଳା (୧୯୮୦)
 ଅନ୍ୟ ଏକ ସକାଳ ଅନ୍ୟ ଏକ ଭାରତ (୧୯୭୭)
 ଯାତ୍ରାର ପ୍ରଥମ ପାଦ (୧୯୭୬)
 ଦକ୍ଷିଣାବର୍ତ୍ତ, (୧୯୭୩)
 ତିନୋଟି ରାତିର ସକାଳ (୧୯୬୯)
 ଶତାବ୍ଦୀର ନଚିକେତା (୧୯୬୫)
 ନର କିନ୍ନର (୧୯୬୨)

ଗଳ୍ପ 

 ପିତ ପ୍ରସ୍ତର ଉଦ୍ୟାନ, ୨୦୧୦
 ଶାନ୍ତନୁ ଆଚାର୍ଯ୍ୟଙ୍କ ଗଳ୍ପ ସମଗ୍ର, ପ୍ରଥମ ଖଣ୍ଡ-୨୦୦୯
 ତୃତୀୟ ନେତ୍ର, ୨୦୦୭
 ରେକର୍ଡ ବ୍ରେକର, ୨୦୦୬
 ଛାୟା ପୁରୁଷ, ୨୦୦୫ 
 ଦୃଶ୍ୟ ଅଦୃଶ୍ୟ, ୨୦୦୨
 ଜଳଛବିର ରାତି, ୧୯୯୯
 ଶ୍ରେଷ୍ଠ ଗଳ୍ପ, ୧୯୯୮
 ଗଳ୍ପ ବର୍ଣ୍ଣାଳୀ, ୧୯୯୭
 ନାତାଲିଆର ଓଁକାର, ୧୯୯୫
 ଚଳନ୍ତି ଠାକୁର, ୧୯୯୧
 ସର୍ପ ଯାନ, ୧୯୮୪
 ଆଦ୍ୟ ସକାଳ, ୧୯୮୫
 କରଞ୍ଜିଆ ଡାଏରୀ, ୧୯୮୪
 ଏକବିଂଶ ଶତାବ୍ଦୀ ପାଇଁ ଗଳ୍ପ, ୧୯୭୮
 ଅଦିନ ବଉଳ, ୧୯୭୮ 
 ଅରଣ୍ୟର ଚୁଳ, ୧୯୭୪
 ଏଇ ଶେଷ ପଦଟି, ୧୯୭୨
 ଦୂର୍ବାର, ୧୯୬୫
 ମନ ମର୍ମର, ୧୯୬୨

ଶିଶୁ ସାହିତ୍ୟ 

 ମୋ କାଠ ଘୋଡ଼ା କଥା କହେ (୧୯୬୧)
 ବାଗ ବଗିଚାର ସୌଦାଗର (୧୯୬୨)
 ଆକାଶକୁ ସାତୋଟି ପାହାଚ (୧୯୬୩)
 କୋଶୀ ଉପତ୍ୟକାର ରାଜକୁମାର ମୋହନ (୧୯୬୪)
 ଶକ୍ତିର କରାମତି (୧୯୭୧)
 ମୋ ନାମ ଡା ଭିନ୍‌ସି ଓ ନିଆଁ ଲଗା ଓପି (୧୯୮୦)
 ନିତିଦିନିଆ ଜୀବନରେ ବିଜ୍ଞାନ (୧୯୮୯)
 ବୈଜ୍ଞାନିକ ଆବିଷ୍କାର ଓ ଉଦ୍ଭାବନ (୧୯୮୯)
 ଦିନେ ଆକାଶ ବି ନଥିଲା (୨୦୦୧)
 ପୀତ ପ୍ରସ୍ତର ଜାତୀୟ ଉଦ୍ୟାନ (୨୦୧୦)

ପୁରସ୍କାର ଓ ସମ୍ମାନ 
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୯୩ (ଚଳନ୍ତି ଠାକୁର କ୍ଷୁଦ୍ରଗଳ୍ପ ସଂକଳନ ନିମନ୍ତେ) 
 ଅତିବଡ଼ୀ ଜଗନ୍ନାଥ ଦାସ ସମ୍ମାନ, ୨୦୧୪ 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୬୫ (ନରକିନ୍ନର ଉପନ୍ୟାସ ନିମନ୍ତେ)
 ବିଷୁବ ପୁରସ୍କାର, ୧୯୯୬ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ଶାରଳା ପୁରସ୍କାର (୧୯୮୭, ଶକୁନ୍ତଳା ଉପନ୍ୟାସ ନିମନ୍ତେ)
 ସାହିତ୍ୟ ଭାରତୀ ସମ୍ମାନ, ୨୦୦୩
 ଅନନ୍ତ ପଟ୍ଟନାୟକ ଶିଶୁ ସାହିତ୍ୟ ସମ୍ମାନ,୨୦୨୧(ଶିଶୁ ସାହିତ୍ୟ ଲେଖକ ସମ୍ମେଳନ, ଓଡ଼ିଶା ପ୍ରଦତ୍ତ)
 ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୮୬ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ଶିଶୁ ସାହିତ୍ୟ ପୁରସ୍କାର, ଶିକ୍ଷା ମନ୍ତ୍ରାଳୟ, ଭାରତ ସରକାର
 ୧୯୬୧: ମୋ କାଠଘୋଡ଼ା କଥା କହେ
 ୧୯୬୩: ଆକାଶକୁ ସାତୋଟି ପାହାଚ

ସହାୟକ ଗ୍ରନ୍ଥ 
 ଆମ ସମୟର ସୃଜନୀ, ୨୦୧୦-୧୧ (ଶାନ୍ତନୁ କୁମାର ଆଚାର୍ଯ୍ୟ ବିଶେଷାଙ୍କ)

ଆଧାର

ଅଧିକ ତଥ୍ୟ

୧୯୩୩ ଜନ୍ମ
ଜୀବିତ ବ୍ୟକ୍ତି
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଝଙ୍କାର ପୁରସ୍କାର ସମ୍ମାନିତ
ଶାରଳା ପୁରସ୍କାର ବିଜେତା
ଓଡ଼ିଆ ଔପନ୍ୟାସିକ‎
ଓଡ଼ିଆ ଶିଶୁ ସାହିତ୍ୟିକ
ଓଡ଼ିଆ ଗାଳ୍ପିକ
ସାରଦା ପ୍ରସନ୍ନ ନାୟକ (୧୩ ଡିସେମ୍ବର ୧୯୨୬ – ୯ ସେପ୍ଟେମ୍ବର ୨୦୨୦) ଜଣେ ଓଡ଼ିଆ କଥାଚିତ୍ର ଗୀତିକାର ଓ ନିର୍ଦ୍ଦେଶକ ଥିଲେ । ସେ ୧୯୫୬ ମସିହାରେ ଭକ୍ତକବି ଜୟଦେବ ଚଳଚ୍ଚିତ୍ରରୁ ସହନିର୍ଦ୍ଦେଶକ ଭାବରେ ନିଜ ଚଳଚ୍ଚିତ୍ର ଜୀବନ ଆରମ୍ଭ କରିଥିଲେ । ଚଳଚ୍ଚିତ୍ର ବ୍ୟତୀତ ସେ ରେଡ଼ିଓ ଓ ଦୂରଦର୍ଶନରେ ମଧ୍ୟ ସକ୍ରିୟ ରହିଆସିଥିଲେ । ସେ ତାଙ୍କ ନିର୍ମିତ ଚଳଚ୍ଚିତ୍ର କା, ସ୍ତ୍ରୀ ଓ ସଂସାରରେ ପାରଦର୍ଶିତା ପାଇଁ ରାଷ୍ଟ୍ରପତି ପୁରସ୍କାର ଲାଭ କରିଥିଲେ । ୨୦୧୩ ମସିହାରେ ଓଡ଼ିଶା ସରକାର ତାଙ୍କୁ ଓଡ଼ିଆ ଚଳଚ୍ଚିତ୍ରର ସର୍ବୋଚ୍ଚ ସମ୍ମାନ ଜୟଦେବ ପୁରସ୍କାର ପ୍ରଦାନ କରିଥିଲେ ।

କୋଭିଡ-୧୯ରେ ପୀଡ଼ିତ ହୋଇ ଭୁବନେଶ୍ୱରରେ ଚିକିତ୍ସାଧୀନ ଅବସ୍ଥାରେ ୨୦୨୦ ମସିହା ସେପ୍ଟେମ୍ବର ୯ ତାରିଖ ଦିନ ତାଙ୍କର ଦେହାନ୍ତ ହୋଇଥିଲା ।

ବାଲ୍ୟଜୀବନ ଓ ଶିକ୍ଷା
ସାରଦା ପ୍ରସନ୍ନ ନାୟକ ୧୯୨୬ ମସିହା ଡିସେମ୍ବର ୧୩ ତାରିଖରେ ଅବିଭକ୍ତ କଟକ ଜିଲ୍ଲାର ବୟାଳିଶ ମୌଜା ଅନ୍ତର୍ଗତ ଧୂଳିଶ୍ୱର ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ବାସୁଦେବ ନାୟକ ଓ ମାତାଙ୍କ ନାମ ସେବତୀ ନାୟକ । ତାଙ୍କ ପିତା ମନମୋହନ ପ୍ରେସର ମ୍ୟାନେଜର ଥିଲେ । ସାରଦା ପ୍ରସନ୍ନ ନାୟକ ନିଜ ପ୍ରାଥମିକ ଶିକ୍ଷା କଟକ ମଧୁସୂଦନ ନଗରସ୍ଥିତ ଭିକ୍ଟୋରିଆ ସ୍କୁଲ (ବର୍ତ୍ତମାନର ଭକ୍ତମଧୁ ବିଦ୍ୟାପୀଠ)ରୁ ଗ୍ରହଣ କରିଥିଲେ । ପରେ ସେ ରେଭେନ୍ସା ମହାବିଦ୍ୟାଳୟରେ ଶିକ୍ଷାଗ୍ରହଣ କଲା ବେଳେ ନାଟକ ପାଇଁ ଆଗ୍ରହ ହୋଇଥିଲା ।

ବୃତ୍ତିଗତ ଜୀବନ 
ସାରଦା ପ୍ରସନ୍ନ ନାୟକଙ୍କୁ ନାଟକ ପାଇଁ ସୁରେନ ମହାନ୍ତି ପ୍ରେରଣା ଦେଇଥିଲା । ୧୯୪୮ରେ ଆକାଶବାଣୀ କଟକ ସ୍ଥାପନା ହେଲାପରେ ସେଠାରେ ମନୋରଞ୍ଜନ ଦାସଙ୍କ ନିର୍ଦ୍ଦେଶନାରେ ଗୋଟିଏ ନାଟକରେ ସହନାୟକ ଭୂମିକା ତାଙ୍କୁ ମିଳିଥିଲା । ୧୯୫୧ ମସିହାରୁ ସେ ନାଟକ ସଂଳାପ ରଚନା, ନିର୍ଦ୍ଦେଶନା ଓ ସଂଗୀତ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ତାଙ୍କ ନିର୍ଦ୍ଦେଶିତ ନାଟକଗୁଡ଼ିକ ମଧ୍ୟରେ ଶଙ୍ଖାଳି, ସୁନାମାଟି ଓ ପରିଶୋଧ ଅନ୍ୟତମ । ମନୋରଞ୍ଜନ ଦାସଙ୍କ ଅଭିଳାଷ ନାଟକ ପାଇଁ ସେ ପ୍ରଥମେ ଗୀତ ଲେଖିଥିଲେ । ୧୯୭୩ ମସିହାରେ ଏକମାତ୍ର ଭାରତୀୟ ଭାବରେ ସେ ଲଣ୍ଡନଠାରେ ଅନୁଷ୍ଠିତ ସିଇଡିଓ କାର୍ଯ୍ୟକ୍ରମରେ ଯୋଗଦେବାର ସୁଯୋଗ ପାଇଥିଲେ । ସେଠାରେ ସେ ଚାର୍ଲସ ଡିକେନ୍ସଙ୍କ ବାସଭବନରେ ରହିଥିଲେ । ରାମାୟଣର ଭରତଙ୍କ ଚରିତ୍ରକୁ ନେଇ ରଚିତ ତାଙ୍କ ସ୍କ୍ରିନ ପ୍ଲେ ବ୍ରଦର୍ଲି ଲଭ ସେଠାରେ ମଞ୍ଚସ୍ଥ ହୋଇଥିଲା । 

ନାଟକରେ ତାଙ୍କ ଅଭିନୟରେ ଅଭିଭୂତ ହୋଇ ଆସାମର ପୂର୍ବତ୍ତନ ରାଜ୍ୟପାଳ ଲୋକନାଥ ମିଶ୍ର ତାଙ୍କୁ ଚଳଚ୍ଚିତ୍ର କରିବାପାଇଁ ପ୍ରୋତ୍ସାହିତ କରିଥିଲେ । କଲିକତାର ଷ୍ଟୁଡିଓ ଦେଖି ସେ ଚଳଚ୍ଚିତ୍ର ବାବଦରେ ଜ୍ଞାନ ଆହରଣ କରିଥିଲେ । ଭକ୍ତକବି ଜୟଦେବ ଚଳଚ୍ଚିତ୍ରରେ ଚିତ୍ରନାଟ୍ୟ ଲେଖିବା ଓ ସହନିର୍ଦ୍ଦେଶନା କରି ସେ ନିଜର ଚଳଚ୍ଚିତ୍ର ଜୀବନ ଆରମ୍ଭ କରିଥିଲେ । ସେତେବେଳେ ଓଡ଼ିଆ ଚଳଚ୍ଚିତ୍ର ମୁଖ୍ୟତଃ ବଙ୍ଗାଳୀ ନିର୍ଦ୍ଦେଶକମାନଙ୍କଦ୍ୱାରା ନିର୍ମିତ ହେଉଥିଲା । ସେ ପ୍ରଥମ ଓଡ଼ିଆ ନିର୍ଦ୍ଦେଶକ ଭାବରେ ଛଦ୍ମନାମ "ସିଦ୍ଧାର୍ଥ" ବ୍ୟବହାର କରି ଲକ୍ଷ୍ମୀ ଚଳଚ୍ଚିତ୍ର ନିର୍ମାଣ କରିଥିଲେ । ଧାରଉଧାର କରି ସେ ୯୫,୦୦୦ ଟଙ୍କା ଖର୍ଚ୍ଚ କରି ଏହି ଚଳଚ୍ଚିତ୍ର ନିର୍ମାଣ କରିଥିଲେ । ଚଳଚ୍ଚିତ୍ରଟି ସିନେମାହଲରେ ୧୦୦ଦିନ ପର୍ଯ୍ୟନ୍ତ ଚାଲିଥିଲା । ଲକ୍ଷ୍ମୀର ସଫଳତା ପରେ ସେ କା, ସ୍ତ୍ରୀ ଓ ସଂସାର ଚଳଚ୍ଚିତ୍ର ନିର୍ମାଣ କରିଥିଲେ । ଲକ୍ଷ୍ମୀ, କା ଓ ସ୍ତ୍ରୀ ଚଳଚ୍ଚିତ୍ର ପାଇଁ ସେ ରାଷ୍ଟ୍ରପତି ପୁରସ୍କାର ଲାଭ କରିଥିଲେ । ଚଳଚ୍ଚିତ୍ର ନିର୍ମାଣ କଳାରେ ସେ ଭି ଶାନ୍ତାରାମଙ୍କୁ ନିଜର ପ୍ରେରଣା ଭାବରେ ଗ୍ରହଣ କରିଥିବା ପ୍ରକାଶ କରିଥିଲେ ।

 ନାଟକ 
 ଶଙ୍ଖାଳି ସୁନାମାଟି ପରିଶୋଧ କଥାଚିତ୍ର 
 ଭକ୍ତକବି ଜୟଦେବ (୧୯୬୨, ସହନିର୍ଦ୍ଦେଶକ) 
 ଲକ୍ଷ୍ମୀ (୧୯୬୨)
 କା (୧୯୬୬, ଛଦ୍ମନାମ "ସିଦ୍ଧାର୍ଥ" ଦେଇ ନିର୍ଦ୍ଦେଶନା ଦେଇଥିଲେ)
 ସ୍ତ୍ରୀ (୧୯୬୮)
 ସଂସାର (୧୯୭୧)
 ତମସା ତୀରେ'' (୧୯୮୮)

ପୁରସ୍କାର ଓ ସମ୍ମାନ 
 ଜୟଦେବ ପୁରସ୍କାର - ୨୦୧୩
 ରାଷ୍ଟ୍ରପତି ପୁରସ୍କାର (ଲକ୍ଷ୍ମୀ-୧୯୬୩, କା- ୧୯୬୬, ସ୍ତ୍ରୀ-୧୯୬୮)
 ନାଟ୍ୟଶ୍ରୀ ସମ୍ମାନ
 ବାଣୀଚିତ୍ର ସମ୍ମାନ
 ଚିନ୍ତ ଓ ଚେତନା ସମ୍ମାନ

ଆଧାର

ଅଧିକ ତଥ୍ୟ
 

୧୯୨୬ ଜନ୍ମ
୨୦୨୦ ମୃତ୍ୟୁ
କଟକ ଜିଲ୍ଲାର ଲୋକ
ଓଡ଼ିଆ କଥାଚିତ୍ର ନିର୍ଦ୍ଦେଶକ
ଓଡ଼ିଆ କଥାଚିତ୍ର ଗୀତିକାର
ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ପାନିପଥ ଉତ୍ଥିତ ଏକ୍ସପ୍ରେସୱେ ଭାରତୀୟ ରାଜ୍ୟ ହରିୟାଣାର ପାଣିପଥଠାରେ ଥିବା ଏକ ଉତ୍ଥିତ ଏକ୍ସପ୍ରେସୱେ । ଏହା ଜାତୀୟ ରାଜପଥ ୧ର ଦିଲ୍ଲୀ ଓ ଅମୃତସର ମଧ୍ୟରେ ଥିବା ବ୍ୟସ୍ତତମ ଭାଗର ଭିଡ଼ କମାଇବା ପାଇଁ ନିର୍ମିତ । ଏହାର ଦୈର୍ଘ୍ୟ ୧୦ କିଲୋମିଟର । ଏହା BOT ପଦ୍ଧତି ମାଧ୍ୟମରେ ଏଲ ଆଣ୍ଡ ଟି କମ୍ପାନୀଦ୍ୱାରା ନିର୍ମିତ ।

ଆଧାର
ଏହି ସନ୍ଦର୍ଭରେ ପୃଥିବୀର ସର୍ବାଧିକ ଜନବହୁଳ ସହର ଗୁଡିକର ତାଲିକା ପ୍ରଦାନ କରାଯାଇଛି ଯାହା କେବଳ ସହରମାନଙ୍କ ଜନସଂଖ୍ୟା ଉପରେ ଆଧାରିତ । ସହର କହିଲେ ଆଇନ ଗତ କିମ୍ବା ରାଜନୈତିକ ଭାବରେ ସୀମା ଚିହ୍ନଟ ହେଇଥିବା ଓ ପ୍ରଶାସନଦ୍ୱାରା ସ୍ୱୀକୃତ ସହରାଞ୍ଚଳ ଭାବେ  ହେଇଥିବା ଓ ସ୍ଥାନୀୟ ପ୍ରଶାସନ ରହିଥିବା ଅଞ୍ଚଳକୁ କୁହାଯାଇଥାଏ । ଏଥି ସହ ଏହାର ଉପ ସହର ( sub urban ) ସମ୍ମିଳିତ ହେଇ ନଥାଏ ମଧ୍ୟ । 

"World Urbanization Prospects" , ନାମକ ମିଳିତ ଜାତିସଂଘର ଏକ ପ୍ରକାଶନ ଅନୁସାରେ ସହରର ବ୍ୟାଖ୍ୟା ଏପରି କରାଯାଇଛି , " ଏକ ସହରର ପ୍ରଶାସନିକ ସୀମା ରେଖା ମଧ୍ୟରେ ରହୁଥିବା ଜନ ସମୂହ ବା ଏକକ ସହର-ପ୍ରଶାସନ ଅଧୀନରେ ଥିବା ସମସ୍ତ ଅଧିବାସୀଙ୍କୁ ନେଇ ସହରର ଜନସଂଖ୍ୟା ଆକଳନ କରାଯାଇପାରିବ " । ଏଥିରେ ଆହୁରି ମଧ୍ୟ ଉଲ୍ଲିଖିତ ଅଛି " ସହରର ପ୍ରଶାସନିକ ସୀମା ରେଖାରେ ତାହାର ସହରତଳିରେ ,  ଯେଉଁଠାରେ ସହରରେ କର୍ଜୟା କରୁଥିବା ଅନେକ ଲୋକ ରହି ଯାତାୟତ କରି କାର୍ଯ୍ୟ କରନ୍ତି , ଥିବା ଉପସହର ଅନ୍ତର୍ଭୁକ୍ତ ହେବା ଜରୁରୀ ନୁହେ । " 

ଉପରୋକ୍ତ ବ୍ୟାକୟା ଅନୁସାରେ ସହରାଞ୍ଚଳ ବା ମେଟ୍ରୋ- ପଲିଟାନ ଅଞ୍ଚଳର ପ୍ରକୃତ ଚିତ୍ର ଆସିପାରେ ନାହିଁ । ଏହି ପ୍ରଶାସନିକ ବ୍ୟାଖ୍ୟାଦ୍ୱାରା କିଛି ସହର ତାଲିକା ଭିତରକୁ ଆସୁଥିଲେ ମଧ୍ୟ ପ୍ରକୃତରେ ସେଗୁଡ଼ିକ ନିର୍ଧାରିତ ମନଠାରୁ ସାନ । ଚୀନ ଦେଶରେ ସହର ଗୁଡିକର ପ୍ରଶାସନିକ ଅଞ୍ଚଳର ସୀମା ମୁଖ୍ୟ ସହରଠାରୁ ଅନେକ ଦୁରବର୍ତୀ ଇଲାକା ଯାଏ ଉପ ସହର ଓ ଗ୍ରାମାଚଳକୁ ମଧ୍ୟ ନେଇ ବ୍ୟାପ୍ତ ହେଇଥାଏ ।

Cities proper by population

ଟୀକା

ଆଧାର

ବାହାର ଲିଙ୍କ 
 The worlds biggest cities: How do you measure them? [http://www.bbc.co.uk/news/magazine-16761784 – BBC article
ଧୀରେନ୍ଦ୍ର ପଟ୍ଟନାୟକ (ମୂଳ ନାମ: ଧୀରେନ୍ଦ୍ର ନାଥ ପଟ୍ଟନାୟକ, ୧୯୩୩ - ୨୦୦୯) ଜଣେ ଓଡ଼ିଶୀ ନୃତ୍ୟ ଗବେଷକ, ଓଡ଼ିଆ ସାହିତ୍ୟିକ ଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟର କୁଳପତି ଭୂମିକା ମଧ୍ୟ ନିଭାଇଥିଲେ ।
ସେ ଜୟନ୍ତିକା ନାମକ ଅନୁଷ୍ଠାନ ଆରମ୍ଭ କରି ତାହା ମାଧ୍ୟମରେ ଓଡ଼ିଶୀ ନୃତ୍ୟର ଏକ ଶାସ୍ତ୍ରୀୟ ନୃତ୍ୟ ଆନ୍ଦୋଳନକୁ ଅଧିକ ବଳବତ୍ତର କରିବା ପାଇଁ ସେ ୫୦ ଦଶକରେ ଉଦ୍ୟମ କରିଥିଲେ । ତାଙ୍କ ଚେଷ୍ଟା ଫଳରେ ୬୦ ବର୍ଷ ପରେ ଓଡ଼ିଶୀକୁ ଶାସ୍ତ୍ରୀୟ ମାନ୍ୟତା ମିଳିଥିଲା । ଓଡ଼ିଶୀ ସମ୍ବନ୍ଧରେ ସେ ପ୍ରଥମ ଓଡ଼ିଆ ବହି "ଓଡ଼ିଶୀ ନୃତ୍ୟ" ରଚନା କରିଥିଲେ । ଏଥି ସହିତ ସେ ଓଡ଼ିଶୀ ସମ୍ବନ୍ଧରେ ମୋଟ ୧୮ଟି ବହି ଓଡ଼ିଆ ଓ ଇଂରାଜୀରେ ରଚନା କରିଥିଲେ । ୧୯୫୪ରେ ସେ ପ୍ରଥମ ଓଡ଼ିଆ ପୁରୁଷ ନୃତ୍ୟଶିଳ୍ପୀ ଭାବେ ଓଡ଼ିଶା ବାହାରେ, ନୂଆ ଦିଲ୍ଲୀଠାରେ ନିଜ ସଂଯୋଜିତ ନୃତ୍ୟକଳା ପରିବେଷଣ କରିଥିଲେ ।
ସେ, ପ୍ରହ୍ଲାଦ ନାଟକ, ସଖୀ କଣ୍ଡେଇ, ଛଉ ଆଦି ଓଡ଼ିଶାର ପାରମ୍ପାରିକ ନୃତ୍ୟକଳା ସମ୍ବନ୍ଧରେ ଗବେଷଣା କରିବା ସହିତ ଏସବୁର ପୁନରୁଦ୍ଧାର ପାଇଁ ଉଦ୍ୟମ କରିଥିଲେ । ସେ ଓଡ଼ିଶା ଡ୍ୟାନ୍ସ ଏକାଡେମୀର ଜଣେ ସହ-ପ୍ରତିଷ୍ଠାତା ଥିଲେ ।

ଜୀବନୀ

ପ୍ରାରମ୍ଭିକ ଜୀବନ 
ଧୀରେନ୍ଦ୍ର ପଟ୍ଟନାୟକ ଓଡ଼ିଶାର ମୟୂରଭଞ୍ଜ ଜିଲ୍ଲାର ରାଇରଙ୍ଗପୁରଠାରେ ୧୯୩୩ ମସିହା ଫେବୃଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ ।
ସେ ନିଜ ବିଦ୍ୟାଳୟର ଶିକ୍ଷକ ଦିନବନ୍ଧୁ ମାଝି ଓ ବୀର ହନୁମାନ ଶାସ୍ତ୍ରୀଙ୍କଠାରୁ ପ୍ରଥମେ ନାଚ ଶିଖିବା ଆରମ୍ଭ କରିଥିଲେ ।

କର୍ମ ଜୀବନ 
ସେ ଜଣେ ନୃତ୍ୟଶିଳ୍ପୀ ଭାବେ ନିଜର ପେଷାଗତ ଜୀବନ ଆରମ୍ଭ କରିଥିଲେ । ଓଡ଼ିଶୀ ନୃତ୍ୟର ବାକି ସଂସ୍ଥାପକମାନଙ୍କ ସହ ମିଶି ସେ "ଜୟନ୍ତିକା" ଅନୁଷ୍ଠାନ ଆରମ୍ଭ କରିଥିଲେ ଯାହା ଭିନ୍ନ ଭିନ୍ନ ନୃତ୍ୟଗୁରୁଙ୍କ ମତକୁ ଏକ କରିବାରେ ସହାୟକ ହୋଇଥିଲା । ସେ ଏସିଆର ପ୍ରଥମ ଅଭିନୟ କଳା ମହାବିଦ୍ୟାଳୟ "ଉତ୍କଳ ସଙ୍ଗୀତ ମହାବିଦ୍ୟାଳୟ"ର ସଂସ୍ଥାପକ-ଅଧ୍ୟକ୍ଷ ଥିଲେ । ସେ ଅନ୍ୟାନ୍ୟ ଅନୁଷ୍ଠାନର ବିଭିନ୍ନ ପଦପଦବୀ ସହିତ ଅମେରିକାରେ ଅନୁଷ୍ଠିତ ଇଣ୍ଟରନ୍ୟାସନାଲ ଓଡ଼ିଶୀ ଡ୍ୟାନ୍ସ ଫେଷ୍ଟିଭାଲର ସଭାପତି ପଦରେ ଆସୀନ ହୋଇଥିଲେ ।

ସମ୍ମାନ 
ଧୀରେନ୍ଦ୍ର ପଟ୍ଟନାୟକ ଓଡ଼ିଶୀ ନୃତ୍ୟରେ ପାରଦର୍ଶିତା ପାଇଁ ଓଡ଼ିଶାର ଶ୍ରେଷ୍ଠ ଅଭିନୟ କଳା ପୁରସ୍କାର କବି ସମ୍ରାଟ ଉପେନ୍ଦ୍ର ଭଞ୍ଜ ପୁରସ୍କାର ଲାଭ କରିଥିଲେ । ସେ କେନ୍ଦ୍ର ସଙ୍ଗୀତ ନାଟକ ଅକାଦେମୀ ପୁରସ୍କାର ମଧ୍ୟ ଲାଭ କରିଥିଲେ । 
 ଗୁରୁ କେଳୁଚରଣ ମହାପାତ୍ର ସମ୍ମାନ, ୨୦୦୦ 
 ନୃତ୍ୟ ନାୟକ ଉପାଧି, ଚଣ୍ଡୀଗଡ଼ ପ୍ରାଚୀନ କଳାକେନ୍ଦ୍ର ତରଫରୁ

ରଚନା 
ଧୀରେନ୍ଦ୍ର ପଟ୍ଟନାୟକ ଓଡ଼ିଶୀ ନୃତ୍ୟ ସମ୍ବନ୍ଧରେ ପ୍ରଥମ ଓଡ଼ିଆ ବହି "ଓଡ଼ିଶୀ ନୃତ୍ୟ" ରଚନା କରିଥିଲେ । ସେ ନାଟ୍ୟ ଶାସ୍ତ୍ର, ଅଭିନୟ ଚନ୍ଦ୍ରିକା ଓ ଅଭିନୟ ଦର୍ପଣର ଓଡ଼ିଆ ଅନୁବାଦ ମଧ୍ୟ କରିଥିଲେ ।

ଆଧାର 

୧୯୩୩ ଜନ୍ମ
୨୦୦୯ ମୃତ୍ୟୁ
ମୟୂରଭଞ୍ଜ ଜିଲ୍ଲାର ଲୋକ
ଓଡ଼ିଶୀ ନୃତ୍ୟଶିଳ୍ପୀ
ବୀଣାପାଣି ପଣ୍ଡା (ଜନ୍ମ : ୧ ନଭେମ୍ବର ୧୯୫୮) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି ଅଟନ୍ତି । କବିତା ପୁସ୍ତକ "ଗୋଧୂଳିର ଗୀତ" ପାଇଁ ସେ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।

ଜୀବନୀ 
ବୀଣାପାଣି ୧୯୫୮ ମସିହାରେ ଯାଜପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାରରେ ସାହିତ୍ୟିକ ବାତାବରଣ ଥିଲା ଓ ସମସ୍ତ ସଦସ୍ୟ ବହି ପଢୁଥିଲେ । ଏହାର ପ୍ରଭାବ ବୀଣାପାଣିଙ୍କ ଉପରେ ପିଲାଦିନୁ ପଡିଥିଲା । ପିଲାଦିନୁ ନିଜ ମନରେ ସେ କବିତା ଲେଖିବା ଆରମ୍ଭ କରିଥିଲେ ଓ ସ୍କୁଲ ପତ୍ରିକାର ତାଙ୍କ କବିତା ପ୍ରକାଶିତ ହେବା ଆରମ୍ଭ ହୋଇଥିଲା । କ୍ରମେ ପ୍ରଜାତନ୍ତ୍ର, ମୀନାବଜାର, ଯୁବଜଗତ ଆଦି ପତ୍ରିକାରେ ତାଙ୍କ କବିତା ପ୍ରକାଶିତ ହେଲା । ୧୯୭୨ ମସିହାରେ, କଲେଜରେ ପଢୁଥିବା ସମୟରେ ତାଙ୍କର ଏକ କବିତା ନବରବିରେ ପ୍ରକାଶ ପାଇଥିଲା । ସୁଚରିତା ପତ୍ରିକାରେ ସେ ୨୫ବର୍ଷ ଧରି କବିତା ଲେଖି ଆସୁଛନ୍ତି ।

ରଚନାବଳୀ 
 ନିଜ ନିଜ ଆକାଶ (୧୯୯୫)
 କାକର ବୁନ୍ଦାରେ ସୂର୍ଯ୍ୟ 
 ମିତ୍ରାକ୍ଷର
 ତନୁତୀର୍ଥ
 ଦ୍ୱିପର୍ଣ୍ଣା
 ଜହ୍ନ ବଗିଚା 
 କିଛି କଥା କିଛି ନୀରବତା

ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୫
 ଝଙ୍କାର ପୁରସ୍କାର (କବିତା), ୨୦୧୩(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ସୁଚରିତା ପୁରସ୍କାର - ୧୯୮୭
 ଅଖିଳ କବିତା ସମ୍ମାନ, ୨୦୧୮ (ଅଖିଳ ମୋହନ ଫାଉଂଡେସନ୍ ପ୍ରଦତ୍ତ)
 ରତ୍ନମଣି ସ୍ମୃତି ସମ୍ମାନ, ୨୦୧୧ (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ କବିତା ସମ୍ମାନ) 
 ବସନ୍ତ ମୁଦୁଲି କବିତା ପୁରସ୍କାର, ୨୦୦୦
 ଗୋକର୍ଣ୍ଣିକା ସମ୍ମାନ
 ଓଡ଼ିଶା ଲେଖିକା ସଂସଦ ପୁରସ୍କାର

ଆଧାର 

୧୯୫୮ ଜନ୍ମ
ଜୀବିତ ବ୍ୟକ୍ତି
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଝଙ୍କାର ପୁରସ୍କାର ସମ୍ମାନିତ
ଯାଜପୁର ଜିଲ୍ଲାର ଲୋକ
ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଓଡ଼ିଆ ସିନେମା ଜଗତରେ ୨୦୦୬ରେ ତିଆରି ହୋଇଥିବା ଓଡ଼ିଆ କଥାଚିତ୍ର |

'୨୦୦୬'ମସିହାର ଓଡ଼ିଆ କଥାଚିତ୍ର ତାଲିକା

ଆଧାର 

୨୦୦୬
ଚଳଚ୍ଚିତ୍ର ୨୦୦୬ରେ
୨୦୦୬ରେ ଭାରତ
୨୦୦୬ରେ ଓଡ଼ିଶା
ତୁମୁଡ଼ିବନ୍ଧ  ଭାରତର ଓଡ଼ିଶାରେ ଥିବା କନ୍ଧମାଳ ଜିଲ୍ଲାର ଏକ ଛୋଟ ସହର ଏବଂ ତହସିଲ ।

ଭୂଗୋଳ 
ଜିଲ୍ଲା ମୁଖ୍ୟାଳୟ ଫୁଲବାଣୀ ସହରଠାରୁ ଏହା ପ୍ରାୟ ୯୩ କି.ମି. ଦୂରରେ ଅବସ୍ଥିତ । ମାନଚିତ୍ରରେ ଏହାର ଭୌଗୋଳିକ ଅବସ୍ଥାନ ହେଉଛି ୮୩° ୪୨′ ୦୦″ ଅକ୍ଷାଂଶ ଏବଂ ୧୯° ୫୭′ ୨୫″ ଦ୍ରାଘିମା । ଏହାର ପୂର୍ବକୁ କେ.ନୁଆଗାଁ, ଉତ୍ତରକୁ ବାଲିଗୁଡା ତହସିଲ ଅବଂ ଦକ୍ଷିଣକୁ କୋଟଗଡ ତହସିଲ ଅବସ୍ଥିତ ।

ଜନସଂଖ୍ୟା ଓ ସାକ୍ଷରତା 
୨୦୧୧ ଜନଗଣନା ଅନୁସାରେ ଏହାର ଜନସଂଖ୍ୟା ହେଉଛି ୪୯୨୮ । ତନ୍ମଧ୍ୟରୁ ପୁରୁଷ ସଂଖ୍ୟା ୨୫୩୦ ଓ ମହିଳା ସଂଖ୍ୟା ୨୩୯୮ । ଓଡ଼ିଶାର ହାରାହାରି ସାକ୍ଷରତା ହାର ତୁଳନାରେ ଏହାର ସାକ୍ଷରତା ହାର କମ୍‌ ଅଟେ । ପୁରୁଷ ସାକ୍ଷରତା ହାର ୮୨.୪୯%  ଥିବାବେଳେ ମହିଳା ସାକ୍ଷରତା ହାର ହେଉଛି ୬୦.୬୯% । । ଏଠାକାର ହାରାହାରି ଲିଙ୍ଗ ଅନୁପାତ ହେଉଛି ୯୧୦ ଯାହାକି ଓଡ଼ିଶାର ହାରାହାରି ଲିଙ୍ଗ ଅନୁପାତ(୯୪୧)ଠାରୁ କମ୍ ।

ଭାଷା 
ଓଡ଼ିଆ, ତୁମୁଡ଼ିବନ୍ଧର ସରକାରୀ ଭାଷା  ଅଟେ ।

ଆଧାର 

କନ୍ଧମାଳ ଜିଲ୍ଲା
କନ୍ଧମାଳ ଜିଲ୍ଲାର ଗାଆଁ ଓ ସହର
ସିନାକାଲସେଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେନ୍ସିପାର, ଏହା ଏକ ମାଧ୍ୟମ ଯାହାଦ୍ୱାରା ସେକେଣ୍ଡାରୀ ହାଇପରପାରାଥାଇରଏଡିଜ୍ମ, ପାରାଥାଇରଏଡ କର୍କଟ ରୋଗ ଏବଂ ପ୍ରଥମିକ ହାଇପରପାରାଥାଇରଏଡିଜ୍ମ ରୋଗମାନଙ୍କର ଚିକିତ୍ସା କରାଯାଏ ।  ଡାଏଲିସିସ ଆବଶ୍ୟକ ହେଉଥିବା ସେକେଣ୍ଡାରୀ ହାଇପରପାରାଥାଇରଏଡିଜ୍ମରେ ଏହା ବ୍ୟବହୃତ ହୁଏ; ପାରାଥାଇରଏଡ୍ କର୍କଟ ରୋଗରେ ଏହା ଉଚ୍ଚ ରକ୍ତ କ୍ୟାଲସିୟମ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ । ଏହାକୁ ଖାଦ୍ୟ ସହିତ ପାଟିରେ ନିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଓ ବାନ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉପର ପାକଅନ୍ତନଳୀରୁ ରକ୍ତସ୍ରାବ, କମ ରକ୍ତ କ୍ୟାଲସିୟମ୍ ସ୍ତର, ନିମ୍ନ ରକ୍ତଚାପ ଏବଂ ଆଡାଇନାମିକ ଅସ୍ଥି ରୋଗ ହୋଇପାରେ।  କମ୍ ରକ୍ତ କ୍ୟାଲସିୟମ୍ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ କାଲସିମାଇମେଟିକ୍ ଔଷଧ, ଅର୍ଥାତ୍ ଏହା ଶରୀରରେ କ୍ୟାଲସିୟମର କାର୍ଯ୍ୟକ୍ରମକୁ ଅନୁକରଣ କରେ ।

୨୦୦୪ ମସିହାରେ ଆମେରିକା ଏବଂ ୟୁରୋପରେ ସିନାକାଲସେଟ ବ୍ୟବ‌ହାର ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୩୦ମିଗ୍ରାର ୩୦ଟି ବଟିକାର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୭ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୧୪ ପାଉଣ୍ଡ ଅଟେ ।

ଆଧାର 

ଚିକିତ୍ସା ବିଜ୍ଞାନ
ମେଲାସମା (ଗର୍ଭଧାରଣର ମାସ୍କ ଭାବରେ ମଧ୍ୟ ଜଣାଶୁଣା) ସାଧାରଣତଃ  ମୁହଁର ଉଭୟ ପାର୍ଶ୍ୱରେ ବାଦାମୀ କିମ୍ବା କଳା ଚର୍ମ ଦାଗ ଆକାରରେ ଦେଖାଯାଏ ।  ସାଧାରଣତଃ ଏହା ଗାଲ, ଥୋଡ଼ି, ନାକ କିମ୍ବା କପାଳରେ ଦେଖାଯାଏ |   ଅଗ୍ରବାହୁ କିମ୍ବା ବେକରେ ମଧ୍ୟ ଦେଖାଯାଇପାରେ | 

କାରଣଗୁଡ଼ିକରେ ଅଧିକ ସୂର୍ଯ୍ୟକିରଣ ସଂସ୍ପର୍ଶ, ଜେନେଟିକ୍ସ, ଗର୍ଭାବସ୍ଥା, ହରମୋନାଲ ଜନ୍ମ ନିୟନ୍ତ୍ରଣ, ହରମୋନ ପୁନଃ‌ସ୍ଥାପନ ଚିକିତ୍ସା (HRT) କିମ୍ବା କିଛି  ଔଷଧ ଯୋଗୁ ହୋଇପାରେ |  ବେଳେବେଳେ ଥାଇରଏଡ ବେମାରୀ ଯୋଗୁ ମଧ୍ୟ ହୁଏ |  ରୋଗ ନିର୍ଣ୍ଣୟ ସାଧାରଣତଃ ଚର୍ମ ପରୀକ୍ଷାଦ୍ୱାରା ହୋଇଥାଏ | ବେଳେବେଳେ ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପାଇଁ ଚର୍ମ ବାୟୋପ୍ସି କରାଯାଇପାରେ | 

ଚିକିତ୍ସାରେ ସାଧାରଣତଃ ସୂର୍ଯ୍ୟକିରଣ ଏଡ଼େଇବା ଏବଂ ଖରା ପ୍ରତିରୋଧୀ ମଲମ ଲଗେଇବାକୁ ଉପଦେଶ ଦିଆଯାଏ । ଟ୍ରିଗର ଅଧିକ ନଥିଲେ ଏହା ସ୍ୱତଃ ଭଲ ହୋଇଯାଏ |  ବେଳେବେଳେ ହାଇଡ୍ରୋକୁଇନୋନ, ଟ୍ରେଟିନଏନ୍ କିମ୍ବା ଷ୍ଟିରଏଡ କ୍ରିମ ବ୍ୟବହାର କରାଯାଇପାରେ।  ଅନ୍ୟାନ୍ୟ ଔଷଧ କିମ୍ବା ପ୍ରଣାଳୀ ମଧ୍ୟ ବ୍ୟବହୃତ ହୋଇପାରେ |  ଫଳାଫଳ ସାଧାରଣତ ଭଲ; ତଥାପି ଏହା ପୁନର୍ବାର ହୋଇପାରେ |  

ମେଲାସମା ରୋଗ ପ୍ରାୟ ୧.୫%ରୁ ୩୩% ଲୋକଙ୍କୁ ହୋଇପାରେ । ମହିଳାମାନେ ପୁରୁଷଙ୍କ ତୁଳନାରେ ପ୍ରାୟ ୧୦ଗୁଣ ଅଧିକ ପ୍ରଭାବିତ ହୁଅନ୍ତି।   ସାଧାରଣତଃ ୨୦ରୁ ୩୦ ଦଶକ ବୟସରେ ଏହି ରୋଗ ହୋଇଥାଏ |  କଳା ଚର୍ମ ଥିବା ଲୋକମାନେ ଅଧିକ ପ୍ରଭାବିତ ହୁଅନ୍ତି |  ମେଲାସମା  ଶବ୍ଦର ଅର୍ଥ ହେଉଛି ବାଦାମୀ ଚର୍ମ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ନାଟ୍ୟ ଶାସ୍ତ୍ର ହେଉଛି ସଂସ୍କୃତରେ ବର୍ଣ୍ଣନା ହୋଇଥିବା କଳା । ଏହାକୁ ଭରତ ମୁନି ଲେଖିଥିଲେ। ଏହା ଖ୍ରୀଷ୍ଟପୂର୍ବ ୨୦୦ ଏବଂ ୨୦୦ ଖ୍ରୀଷ୍ଟାବ୍ଦ ମଧ୍ୟରେ ସମାପ୍ତ ହୋଇଥିଲା।ଏଥିରେ କଳା ବିଷୟରେ ବର୍ଣ୍ଣନା କରା ଯାଇଛି। ଏଥିରେ ନାଟ୍ୟ କଳା ପ୍ରତିଯୋଗିତା ଓ କିପରି ମଞ୍ଚ ପରିଚାଳନା କରାଯିବ ସେ ସବୁ ବିଷୟରେ ବର୍ଣ୍ଣିତ।କେମିତି ଅଭିନୟ କରାଯିବ ଅଙ୍ଗଭଙ୍ଗି,ସାଜଶଯ୍ୟା,ପୋଷାକ,ଅଭିନୟ ଓ କଳା ନିର୍ଦ୍ଦେଶକଙ୍କ ଲକ୍ଷ୍ୟ,ସଙ୍ଗୀତର ଲୟ,ବାଦ୍ୟଯନ୍ତ୍ର, କଳା ଅଭିନୟ ବିଷୟରେ ବର୍ଣ୍ଣିତ।

ଏହା ସଂସ୍କୃତ ବିଷୟରେ ଲିଖିତ ପାଠ୍ୟ କ୍ରମରେ ସମ୍ପୃକ୍ତ । ଏହି ଶବ୍ଦଟି ଦୁଇ ଭାଗରେ ବିଭକ୍ତ, ନାଟ୍ୟ ଓ ଶାସ୍ତ୍ର ।ଏହାର ମୂଳ ଶବ୍ଦ ନାଟ୍ୟ ନାଟ । ଏହାର ଅର୍ଥ କଳାକୁ ଉପସ୍ଥାପନ କରିବା । ଏହା କଳାକୁ ଅଭ୍ୟାସ ଓ ଏହାକୁ ଜାଣିବାର ଉନ୍ନତ ପନ୍ଥା । ଏଥୁରେ ୩୬ଟି ବିଷୟବସ୍ତୁ ରହିଛି । ସେ ସବୁ କଳା,ସଙ୍ଗୀତ,ନାଟକ କଥାବସ୍ତୁ ଉପରେ ଆଧାରିତ ।

ଲେଖକ
ନାଟ୍ୟ ଶାସ୍ତ୍ରର ରଚନା କେବେ ହୋଇଥିଲା, ତାହା ସଠିକ ଭାବେ କହିବା ବହୁତ କଷ୍ଟକର ହେଲେ ମଧ୍ୟ ଅନୁମାନ କରାଯାଏ, ଖ୍ରୀଷ୍ଟପୂର୍ବ ୫୦୦ରୁ ୫୦୦ ଖ୍ରୀଷ୍ଟାବ୍ଦ ମଧ୍ୟରେ ଏହା ଲେଖା ହୋଇଥିଲା ଏବଂ ପରବର୍ତ୍ତୀ କାଳରେ, ଧୀରେ ଧୀରେ ଏହାକୁ ବିସ୍ତାର କରାଯାଇଥିଲା ।  ନାଟ୍ୟ ଶାସ୍ତ୍ରର ପ୍ରକୃତ ରଚୟିତା କିଏ, ତାହା କହିବା ମଧ୍ୟ କଷ୍ଟସାଧ୍ୟ । ହିନ୍ଦୁ ସଂସ୍କୃତି ଋଷି ଭରତଙ୍କୁ ନାଟ୍ୟ ଶାସ୍ତ୍ରର ରଚୟିର ଭାବେ ଆଖ୍ୟାନ ପ୍ରଦାନ କରିଛି । ନାଟ୍ୟସୁତ୍ରରେ ପାଣିନୀଙ୍କ ବିଷୟରେ ଲେଖା ଅଛି। ଯିଏ କି ସଂସ୍କୃତ ବ୍ୟାକରଣର ପ୍ରାଥମିକତା ବିଷୟରେ ବର୍ଣ୍ଣନା କରିଛନ୍ତି। ହିନ୍ଦୁ ମନେ କଳା, ବେଦ, ଗୀତା, ଓ ନୃତ୍ୟ ସହିତ ସମ୍ପୃକ୍ତ। ବହୁପୂର୍ବରୁ ସଙ୍ଗୀତ ହିନ୍ଦୁ ସଂସ୍କୃତି ସହିତ ଜଡ଼ିତ।ହିନ୍ଦୁ ସଂସ୍କୃତି  ଓ ସଙ୍ଗୀତ ପ୍ରସିଦ୍ଧି ଲାଭ କରିଆସିଛି। ନାଟ୍ୟଶାସ୍ତ୍ରରେ ସବୁ ଶ୍ଳୋକରେ ୩୨ଟି ବିଷୟ ରହିଛି। ଏଥିରେ ଶିବଙ୍କ ତାଣ୍ଡବ,ରାସ,ଭାବ, ଅଭିନୟ କଳା,ସରଳ ନୃତ୍ୟ ଶୈଳୀ, ନୃତ୍ୟ ସମୟରେ ତାଳ ଲୟ ଉପରେ ବିସ୍ତୁତ ଭାବେ ବର୍ଣିତ।

ଶାସ୍ତ୍ର
ବର୍ଣ୍ଣନା
ଇକୋନୋମିକ୍ ଟାଇମସ୍ ଇଂରାଜୀ ଭାଷାର ଏକ ଭାରତୀୟ ଦୈନିକ ଖବରକାଗଜ, ଯାହା ବେନେଟ୍, କୋଲେମାନ୍ ଓ କୋ. ଲିମିଟେଡ଼୍ଦ୍ୱାରା ପ୍ରକାଶିତ ହୁଏ ।ଏହାର ପ୍ରଥମ ସଂସ୍କରଣ ୧୯୬୧ ମସିହାରେ ହୋଇଥିଲା । ଏହା ବିଶ୍ୱରେ ଇଂରାଜୀ ଭାଷାର ସର୍ବବୃହତ ପଠନକାରୀ ବ୍ୟବସାୟିକ ଖବରକାଗଜ ଏବଂ ଏହି ବିଭାଗରେ ପ୍ରଥମ ସ୍ଥାନରେ ରହିଛି ଦି ଓ୍ବାଲ୍ ଷ୍ଟ୍ରିଟ୍ ଜର୍ଣ୍ଣାଲ୍।ଇଟି ଏକସମୟରେ ୧୨ଟି ସହର ଯଥା ମୁମ୍ବାଇ, ବେଙ୍ଗାଲୁରୁ, ଦିଲ୍ଲୀ, ଚେନ୍ନାଇ, କୋଲକାତା, ଲକ୍ଷ୍ନୌ, ହାଇଦ୍ରାବାଦ, ଜୟପୁର, ଅହମଦାବାଦ, ନାଗପୁର, ଚଣ୍ଡିଗଡ଼ ଓ ପୁନେରୁ ପ୍ରକାଶ ପାଏ ।
ଇଟିର ମୁଖ୍ୟ କାର୍ଯ୍ୟାଳୟ ମୁମ୍ବାଇରେ ଥିବା 'ଦି ଟାଇମସ୍ ଅଫ୍ ଇଣ୍ଡିଆ'ର କାର୍ଯ୍ୟାଳୟରେ ଅବସ୍ଥିତ । ଏହାର ମୁଖ୍ୟ ଖବର ଭାରତୀୟ ଅର୍ଥନୀତି, ଆନ୍ତର୍ଜାତୀୟ ଅର୍ଥ, 'ସେୟାର ମୂଲ୍ୟ' ଏବଂ ଅର୍ଥ ସହ ଜଡ଼ିତ ଅନ୍ୟାନ୍ୟ ଖବର ଉପରେ ପର୍ଯ୍ୟବସିତ । ୧୯୬୧ ମସିହାରେ ଉଦଘାଟନ ସମୟରେ ଏହାର ପ୍ରତିଷ୍ଠାତା ଓ ସମ୍ପାଦକ ଥିଲେ ପି. ଏସ୍. ହରିହରନ୍ । ବର୍ତ୍ତମାନ 'ଦି ଇକୋନୋମିକ୍ ଟାଇମସ୍' ଓ 'ଇଟି ନାଓ'ର ସମ୍ପାଦକୀୟ ନିର୍ଦ୍ଦେଶକ ହେଉଛନ୍ତି ରାହୁଲ ଯୋଶୀ ।
ଲଣ୍ଡନରେ ଥିବା 'ଫାଇନାନସିଆଲ୍ ଟାଇମସ୍' ଭଳି 'ଦି ଇକୋନୋମିକ୍ ଟାଇମସ୍', ସାଲମନ୍ ଗୋଲାପୀ କାଗଜ ଉପରେ ଛପାଯାଏ । ଏହା ଭାରତର ସମସ୍ତ ମୁଖ୍ୟ ସହରରେ ବିକ୍ରୟ କରାଯାଏ ।ଜୁନ ୨୦୦୯ଠାରୁ ଏହା ଦୂରଦର୍ଶନରେ 'ଇଟି ନାଓ' ନାମକ ଏକ ଚ୍ୟାନେଲ ନାମରେ ପ୍ରସାରଣ କରାଯାଉଛି ।

ସମ୍ପାଦକ

 ୧୯୬୧-୬୪ : ପି. ଏସ୍ ହରିହରନ୍
 ୧୯୬୪-୭୯ : ଡି. କେ ରଙ୍ଗନେକାର୍
 ୧୯୮୦-୮୫ : ହନାନ୍ ଏଜେକିଏଲ୍
 ୧୯୮୫-୯୦ : ମନୁ ଶ୍ରଫ୍
 ୧୯୯୦(ଆରମ୍ଭ)-୧୯୯୦(ମଧ୍ୟ) : ଟି. ଏନ୍ ନିନାନ୍, ସ୍ୱାମୀନାଥନ୍ ଆଙ୍କଲେସାରିଆ ଆୟାର୍
 ୧୯୯୦(ଶେଷ)-୨୦୦୪ : ଜୟଦୀପ ବୋଷ୍
 ୨୦୦୪-୧୦ : ରାର୍ଜିଶୀ ସିଙ୍ଘଲ ଓ ରାହୁଲ ଯୋଶୀ
 ୨୦୧୦- ବର୍ତ୍ତମାନ : ରାହୁଲ ଯୋଶୀ

ଅନ୍ୟାନ୍ୟ ପତ୍ରିକା
 ବ୍ରାଣ୍ଡ୍ ଇକ୍ୟୁଟି : ଏକ ସାପ୍ତାହିକ ରଙ୍ଗୀନ କ୍ରୋଡ଼ ପତ୍ରିକା ଯାହା ପ୍ରତ୍ୟେକ ବୁଧବାର ପ୍ରକାଶିତ ହୁଏ । ଏହା କିଣାବିକା, ବିଜ୍ଞାପନ, ମିଡିଆ ଏବଂ ବଜାର ଅନୁଧ୍ୟାନ ଉପରେ ଆଧାରିତ ।
| image               =
ସମ୍ପାଦନା - ରବି ବାଳକ୍ରିଷ୍ନନ୍ ଓ ବିନୋଦ ମହାନ୍ତ
 କରପୋରେଟ୍ ଡ଼ସିଅର୍ : ଏକ ସାପ୍ତାହିକୀ ଯାହା ପ୍ରତ୍ୟେକ ଶୁକ୍ରବାର 'ଦି ଇକୋନୋମିକ୍ ଟାଇମସ୍' ସହ ପ୍ରକାଶ ପାଏ ଓ ଏହା 'କରପୋରେଟ୍ ଇଣ୍ଡିଆ'ର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ (ସି ଇ ଓ) ଉପରେ ପର୍ଯ୍ୟବସିତ । ତାହା ସହ ଏହା ସଞ୍ଚାଳନା ଓ କୌଶଳ ଉପରେ ମଧ୍ୟ ଧ୍ୟାନ ରଖେ ।
ସମ୍ପାଦନା - ବିନୋଦ ମହାନ୍ତ
 ଇଟି ଟ୍ରାଭେଲ୍ : ଏହି ରଙ୍ଗୀନ ସାପ୍ତାହିକୀ ଭ୍ରମଣ ଓ ପର୍ଯ୍ୟଟନ ସମ୍ବନ୍ଧୀୟ ସୂଚନା ପ୍ରଦାନ କରେ । ଯେଉଁମାନେ ନିଜ ଦେଶ ତଥା ବିଦେଶ ସମ୍ପର୍କରେ ଜାଣିବାକୁ ଚାହାଁନ୍ତି ସେମାନଙ୍କ ପାଇଁ ଏହା ଖୁବ୍ ଉପାଦେୟ ।
 ଜିଗ୍ ହ୍ୱିଲସ୍ : ଏକ ରଙ୍ଗୀନ ସାପ୍ତାହିକୀ ଯାହା ଯାନବାହନ ଶିଳ୍ପର ସମସ୍ତ ତଥ୍ୟ ଜଣାଏ ।
 ଇଟି ରିଅଲିଟି : ଭୂସମ୍ପତି ଉପରେ ଆଧାରିତ ଏକ ପତ୍ରିକା ।
 ଇଟି ଓ୍ବେଲଥ୍ : ଏହା ବ୍ୟକ୍ତିଗତ ଅର୍ଥ ଉପରେ ଆଧାରିତ ସାପ୍ତାହିକୀ ।

ସ୍ୱତନ୍ତ୍ର ସଂସ୍କରଣ
'ଦି ଇକୋନୋମିକ୍ ଟାଇମସ୍' ପତ୍ରିକା ପ୍ରତ୍ୟେକ ରବିବାର ପ୍ରକାଶିତ ହୁଏ । ସମ୍ପୂର୍ଣ୍ଣ ସପ୍ତାହରେ ପ୍ରକାଶ ପାଇନଥିବା ଛୋଟମୋଟ ଖବର ସବୁ ଏଥିରେ ପ୍ରକାଶ ପାଏ । ଏହି ସାପ୍ତାହିକୀରେ ପ୍ରକାଶ ପାଉଥିବା ବିଭିନ୍ନ ସ୍ତମ୍ଭଗୁଡିକ ହେଲା - 'ହ୍ୱାଟସ୍ ନ୍ୟୁଜ୍', 'ନ୍ୟୁଜ୍ ଇନ୍ ନମ୍ବରସ୍', 'ବିହାଇଣ୍ଡ୍ ଦି ନ୍ୟୁଜ୍', 'ସ୍ପଟ୍ ଲାଇଟ୍', 'କଭର୍ ଷ୍ଟୋରି', 'ଏକ୍ସପର୍ଟ ଭ୍ୟୁ', 'ଇକୋନୋମି', 'କଣ୍ଟ୍ରେସ୍ପ୍ରେଡ୍', 'ଟ୍ରାଭେଲ୍ ଗାଇଡ୍', 'ଫୁଡ୍ ଏଣ୍ଡ ଡ୍ରିଙ୍କ', 'ରେକମେଣ୍ଡେଡ୍' ଓ 'ଫିଲ୍ ସ୍ମାର୍ଟ' । 'ଫିଲ୍ ସ୍ମାର୍ଟ'ରେ ଏକ 'କକଟେଲ୍ କନଭରସେସନ୍' ଥାଏ, ଯାହା ବିଭିନ୍ନ ପଦ, ପଦ୍ଧତି, ବ୍ୟକ୍ତି ଓ ଭୌତିକ ସତ୍ତାହୀନ ମତ ମଧ୍ୟରେ ପାର୍ଥକ୍ୟ ଦର୍ଶାଏ । ଏଥିରେ 'ବିହାଇଣ୍ଡ୍ ଦି ଲାଇନସ୍' ମଧ୍ୟ ଥାଏ, ଯାହା ବିଭିନ୍ନ ସମସ୍ୟା ଓ ତା'ର ସମାଧାନ ବର୍ଣ୍ଣନା କରେ ।

ଏହା ମଧ୍ୟ ଦେଖନ୍ତୁ

 ଇଟି ନାଓ
 ଦି ଟାଇମସ୍ ଅଫ୍ ଇଣ୍ଡିଆ
 ଦି ଟାଇମସ୍ ଗ୍ରୁପ୍
 ଭାରତରେ ବଣ୍ଟନ କରାଯାଉଥିବା ଖବରକାଗଜ
 ପୃଥିବୀରେ ବଣ୍ଟନ କରାଯାଉଥିବା ଖବରକାଗଜ

ଆଧାର

ଖବର କାଗଜ 
ପତ୍ରିକା 
ମୁମ୍ବାଇରେ ପ୍ରକାଶିତ ଖବରକାଗଜ
ଟାଇମ୍‌ସ୍ ଗ୍ରୁପ୍‌ର ପ୍ରକାଶନ
ଭାରତରେ ପ୍ରକାଶିତ ଇଂରାଜୀ ଖବରକାଗଜ
କଲିକତାରେ ପ୍ରକାଶିତ ଖବରକାଗଜ
ପାଟନାରେ ପ୍ରକାଶିତ ଖବରକାଗଜ
ଭାରତରେ ପ୍ରକାଶିତ ଜାତୀୟ ଖବରକାଗଜ
ଭାରତରେ ୧୯୬୧ରେ ସ୍ଥାପନ
୧୯୬୧ରେ ସ୍ଥାପିତ ପ୍ରକାଶନ ସଂସ୍ଥା
ଇଂରାଜୀ ସମ୍ବାଦପତ୍ର
ବଧୂ ନିରୁପମା - (୧୯୮୭)ରେ ମୁକ୍ତିଲାଭ କରିଥିବା ଓଡ଼ିଆ ସିନେମା । ଏହା ବିଭୂତି ପଟ୍ଟନାୟକଙ୍କ ଉପନ୍ୟାସ ବଧୁ ନିରୁପମା ଉପରେ ଆଧାରିତ । ଗୋପାଳ ଛୋଟରାୟ ଏହାର କାହାଣୀକାର, ଯୁଗଳ ଦେବତାଙ୍କ ନିର୍ଦ୍ଦେଶନା ଓ ଚିତ୍ରନାଟ୍ୟ, ମହେନ୍ଦ୍ର ମିଶ୍ର, ରବି ପଟ୍ଟନାୟକଙ୍କ ସମ୍ପାଦନାରେ ୧୯୮୭ରେ ତିଆରି ଏହି ଚଳଚ୍ଚିତ୍ରରେ ଇଶା ବେବର୍ତା, ଦେବୁ ବୋଷ, ଅପରାଜିତା ମହାନ୍ତି, ରାଧା ପଣ୍ଡା, ଶ୍ରୀରାମ ପଣ୍ଡା, ଜୟୀରାମ ସାମଲ ଅଭିନୟ କରିଥିଲେ ।

ଅଭିନୟ
 ଇଶା ବେବର୍ତା
 ଦେବୁ ବୋଷ
 ଅପରାଜିତା ମହାନ୍ତି
 ରାଧା ପଣ୍ଡା
 ଶ୍ରୀରାମ ପଣ୍ଡା
 ଜୟୀରାମ ସାମଲ
 ବିଜୟ ମହାନ୍ତି
 ଅନୁ ଚୌଧୁରୀ (ଶିଶୁ କଳାକାର)

ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।

ଆଧାର

ବାହାର ଆଧାର 
 

୧୯୮୭ର ଓଡ଼ିଆ କଥାଚିତ୍ର
ମେକ୍ସିଲେଟିନ, ଏକ ବିକ୍ରୟ ନାମ ମେକ୍ସିଟିଲ୍, ହେଉଛି ଏକ ଔଷଧ ଯାହା ଜୀବନ ବିପଦାପନ୍ନ ନିଳୟ ସ୍ପନ୍ଦନ ଓ କେତେକ ମାୟୋଟୋନିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୌଣସି ଚିକିତ୍ସା କାମ ନକଲେ ଏହା ବ୍ୟବହୃତ ହୋଇପାରେ ।  ଡାଇବେଟିସ୍ ନ୍ୟୁରୋପାଥି ପାଇଁ ବ୍ୟବହାର ଭଲ ଭାବରେ ସମର୍ଥିତ ନୁହେଁ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଛାତିରେ ଅସ୍ୱାଭାବିକତା, ମୁଣ୍ଡବିନ୍ଧା, ମୁଣ୍ଡ ହାଲୁକା ଲାଗିବା ଏବଂ ଅଇ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆରିଦମିଆ, ହୃଦ୍‌ପାତ, ଯକୃତ ସମସ୍ୟା, କମ୍ ପ୍ଲାଟେଲେଟ୍, ବାତ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଏହା ଆଇବି ଆଣ୍ଟି-ଆରିଥମିକ୍ ଶ୍ରେଣୀର ଏକ ଔଷଧ ଏବଂ ଏକ ସୋଡିଅମ୍ ଚ୍ୟାନେଲ୍ ବ୍ଲକର୍ ଭାବରେ କାର୍ଯ୍ୟ କରେ । 

୧୯୮୫ ମସିହାରେ ଡାକ୍ତରୀ ବ୍ୟବହାର ପାଇଁ ମେକ୍ସିଲେଟିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୬୭ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ୧୫୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୪୭ ଡଲାର ଥିଲା ।

ଆଧାର 

ଚିକିତ୍ସା ବିଜ୍ଞାନ
ସାଇନସ୍ ନୋଡ ଡିସଫଙ୍କସନ ( SND ), ଅନ୍ୟ ନାମ ଅସୁସ୍ଥ ସାଇନସ ସିଣ୍ଡ୍ରୋମ (SSS), ଏକ ଅସ୍ୱାଭାବିକ ହୃତ୍ ସ୍ପନ୍ଦନ ରୋଗ ଦଳ ଯେଉଁଗୁଡ଼ିକ ହୃତ୍‌ପିଣ୍ଡର ପ୍ରାଥମିକ ପେସମେକର ସାଇନୋଆଟ୍ରିଅଲ ନୋଡର ତୃଟି ଯୋଗୁ ହୁଏ |  ଆରମ୍ଭରେ ଅଳ୍ପ କିଛି ଲକ୍ଷଣ ଦେଖାଯାଇପାରେ |  ଏହି ରୋଗ ଆଗକୁ ବଢ଼ିବା ସହିତ ମୂର୍ଚ୍ଛା, ସିଙ୍କୋପ ହୋଇପାରେ |  ଅନ୍ୟାନ୍ୟ ଲକ୍ଷଣ ମଧ୍ୟରେ ମୁଣ୍ଡ ହାଲୁକା ଲାଗିବା, ଦୃତ ହୃଦ୍‌ଗତି କିମ୍ବା ଛାତି ଯନ୍ତ୍ରଣା ହୋଇପାରେ |  ବ୍ୟାୟାମ ଅନୁଯାୟୀ ଦ୍ରୁତ୍‌ପିଣ୍ଡ ଗତି ଯଥେଷ୍ଟ ହୁଏ ନାହିଁ |  ରୋଗ ଜଟିଳ ହେଲେ ଆଟ୍ରିଆଲ୍ ଫାଇବ୍ରିଲେସନ୍ ହୋଇପାରେ | 

ଏହି ରୋଗରେ ଧୀର ହୃଦସ୍ପନ୍ଦନ ହୁଏ ଓ ସମୟ ଅନ୍ତରାଳରେ କିଛି ସମୟ ପାଇଁ ଦୃତ ଗତି ହୋଇଯାଏ |  ମନ୍ଥର ହୃଦସ୍ପନ୍ଦନ ଏକ ସାଇନସ ବ୍ରାଡିକାର୍ଡ଼ିଆ, ସାଇନସ ବିରାମ କିମ୍ବା ସାଇନୋଆଟ୍ରିଆଲ ଏକ୍‌ଜିଟ ଅବରୋଧ ହୋଇପାରେ |  ଦ୍ରୁତ ଗତିରେ ହୃଦସ୍ପନ୍ଦନ ହେଉଥିଲେ ତାହାକୁ ଟାଚି-ବ୍ରାଡି ସିଣ୍ଡ୍ରୋମ କୁହାଯାଏ |  ଅନ୍ତର୍ନିହିତ କାର୍ଯ୍ୟବିଧିରେ ଫାଇବ୍ରୋସିସ, ଆୟୋନ ଚାନେଲ ଡିସଫଙ୍କସନ କିମ୍ବା ସାଇନୋଆଟ୍ରିଆଲ୍ ନୋଡର ପୁନଃ ନିର୍ମାଣ ହୋଇପାରେ |  ଅବସ୍ଥାକୁ ଆହୁରି ଖରାପ କରିବାର ଅନ୍ୟାନ୍ୟ କାରଣଗୁଡିକ ମଧ୍ୟରେ ବିଟା ବ୍ଲକର, କ୍ୟାଲସିଅମ ଚାନେଲ ବ୍ଲକର, ଅସ୍ୱାଭାବିକ ଇଲେକ୍ଟ୍ରୋଲାଇଟ, କମ୍ ଅମ୍ଳଜାନ ଏବଂ କମ୍ ଥାଇରଏଡ୍ ହୋଇପାରେ | ଇଲେକ୍ଟ୍ରୋକାର୍ଡ଼ିଓଗ୍ରାମ (ECG) ନିଷ୍କର୍ଷ ଅନୁସାରେ ରୋଗ ନିର୍ଣ୍ଣୟ କରାଯାଏ | 

ଚିକିତ୍ସା ରୋଗକୁ ଖରାପ ଦିଗକୁ ନେଉଥିବା ଅବସ୍ଥାକୁ ଏଡ଼େଇବା ସହିତ ପେସମେକର ଲଗେଇ ଚିକିତ୍ସା କରାଯାଏ |   ଆରମ୍ଭର ସାଧାରଣ ବୟସ ପ୍ରାୟ ୬୮ରୁ ୭୪ ବର୍ଷ ଅଟେ |   ୬୫ ବର୍ଷ ବୟସରୁ ଅଧିକ ଲୋକଙ୍କ ମଧ୍ୟରୁ ପ୍ରାୟ ୦.୨% ପ୍ରଭାବିତ ହୁଅନ୍ତି |  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି |  ଯୁକ୍ତରାଷ୍ଟ୍ରରେ ପେସମେକର ସ୍ଥାନିତ ହେବାର ଏହା ହେଉଛି ଏକ ସାଧାରଣ କାରଣ |

ଆଧାର 

ଚିକିତ୍ସା ବିଜ୍ଞାନ
Translated from MDWiki
...
ଧୂଳିଆନ, ଭାରତୀୟ ରାଜ୍ୟ ପଶ୍ଚିମ  ବଙ୍ଗର  ମୁର୍ଶିଦାବାଦ ଜିଲ୍ଲାର ଏକ ମୁନ୍ସିପଲିଟି ସହର । ଏହା ଗଙ୍ଗା ଓ ହୁଗୁଳି ନଦୀର କେନାଲ ମଝିରେ ରହିଛି ।  

ଧ୍ଳିଲିଆନ ଏକ ଏକ ଆଭ୍ଯନ୍ତରୀଣ ଜଳପଥ ବାଣିଜ୍ୟ ଯାତାୟତ ପୟେନ୍ଟ ହିସାବରେ ମୁର୍ଶିଦାବାଦ ଓ ବାଂଲାଦେଶର ରାଜଶହି ସହର ମଧ୍ୟରେ ଯୋଗାଯୋଗ  ରଖେ ।ଏହି ସହରରୁ ବାର୍ଗ ସହାୟତା ହେ କମ ଖରଚରେ ଜିନିଷ ପାତ୍ର ନିଆ ଅଣା କରାଯାଇପରିବାର ବିପୁଳ ସୁଯୋଗ ରହିଛି । ତେବେ ଏହା ବେଈ ଉଭୟ ରାଜ୍ୟ ମଧ୍ୟରେ ବର୍ତ୍ତମାନ ରାଜିନାମା ହେଇପାରି ନାହିଁ ।

ଭୌଗୋଳିକ ସ୍ଥିତି 
ଧୂଳିଆନର ଭୌଗୋଳିକ ଅବସ୍ଥିତି 24.68°N 87.97°E ଠାରେ ଓ ଏହା ସମୁଦ୍ରପଟ୍ଟବଠାରୁ ମାତ୍ର 13 ଫୁଟ ଉପରେ ରହିଛି । 

ଧୂଳିଆନର ଦକ୍ଷିଣରେ ଫରକ୍କା ଥିବା ବେଳେ ସାକ୍ଷୀଣରେ ଔରଙ୍ଗାବାଦ , ପଶ୍ଚିମରେ ପାକୁର , ଓ ପୂର୍ବରେ ଗଙ୍ଗା ନଦୀ ଅବସ୍ଥିତ ,

ଜନସଂଖ୍ୟା 
2011 ଜନଗଣନା ଅନୁସାରେ ଧୂଳିଆନର ଜନସଂଖ୍ୟା 230,022 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 119,151 ଥିବା ବେଳେ ମହିଳା ସଂଖ୍ୟା 119,971 ଥିଲା । 6 ବର୍ଷରୁ କମ ସଂଖ୍ୟା 45,483 ରହିଥିଲା । ଏହା 2001 ଜନଗଣନାରେ ମାତ୍ର 72,906 ଜନସଂଖ୍ୟାଠାରୁ ଢେର ଅଧିକ ବୃଦ୍ଧି ହେଇଥିବାର ଦେଖାଯାଏ । 2011 ମସିହାରେ ଏଠାରେ ସାକ୍ଷ୍ୟରତା ହାର 60.06 ରହିଥିଲା । .

ଆଧାର